NaiveNeuron/SloPal huggingface dataset:
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 139, za 120, proti 11, zdržalo sa 7, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Šedivcová, Viera, poslankyňa NR SR (2013-10-24):
Dovolím si zareagovať na svoju kolegyňu pani poslankyňu Nicholsonovú asi v tej pasáži, kde hovorila, že aktivačné práce ako jedno zo systémových opatrení trhu práce dlhodobo zlyhávajú. My všetci, ako tu sedíme v tejto sále, predsa vieme, že vždy tu bude určitá kategória ľudí, ktorí nie sú schopní sa zamestnať v riadnom pracovnom pomere, nebudem vypočítavať dôvody, o ktoré ide, ale ide o to, aby si títo ľudia aspoň čiastočne vedeli udržať pracovné návyky a aby si zlepšili aj svoju sociálnu situáciu. Reálne o formu aktivačných prác majú občania veľký záujem, obce už menej. Často je vykazovaná fiktívne. To, samozrejme, záleží od tých jednotlivých starostov aj od koordinátorov, ktorí tieto práce v obciach koordinujú. Ja si ale dovolím tvrdiť, že v aplikačnej praxi sa to dá zvládnuť aj teraz, pretože nie je pravda, že starostovia budú rozhodovať o živote a smrti teraz v súvislosti s týmto zákonom. Toto tvrdenie je podľa mňa naozaj pritiahnuté za vlasy, pretože sami vieme, že tieto práce budú už koordinovať pracovníci alebo zamestnanci úradov práce, ktorí budú na tento účel prijatí a, samozrejme, budú to robiť v úzkej súčinnosti so starostami alebo primátormi a koordinátormi, ktorých zamestnávajú na tento účel obce. Takže ja si naozaj nemyslím, že je to nejaká predvolebná aktivita. Toto by som naozaj nespájala s nejakou predvolebnou kampaňou. Ďakujem.
Kollár, Boris, predseda NR SR (2021-10-20):
Ďakujem pekne. Prerušujem rokovanie o tomto bode programu. Budeme pokračovať druhým čítaním o návrhu skupiny poslancov na vydanie zákona, ktorým sa dopĺňa zákon č. 305/2005 Z. z. zákon o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Návrh zákona je pod tlačou 659, spoločná správa výborov má tlač 659a. Dávam slovo poslankyni Kataríne Hatrákovej, aby za skupinu poslancov návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 659.)
Šimečka, Michal, podpredseda NR SR (2024-09-10):
Ďakujem veľmi pekne a vyhlasujem všeobecnú rozpravu za skončenú. A pýtam sa, pán minister, či sa k nej chcete vyjadriť. Máme ale iba päť, štyri minúty do hlasovania, takže po hlasovaní alebo ešte teraz? (Reakcia ministra.) Dobre.
Blanár, Juraj, podpredseda NR SR (2022-05-05):
O slovo požiadal pán spravodajca Ján Blcháč. Nech sa páči.
Pellegrini, Peter, predseda NR SR (2014-12-11):
Ďakujem veľmi pekne za uvedenie tohto materiálu. Poprosím teraz pána poslanca Krajkoviča, aby informoval Národnú radu o výsledku prerokovania správy vo výboroch. Prosím, pán spravodajca, aby ste nás stručne informovali o prerokovaní tejto správy vo výboroch. Ďakujeme.
Radošovský, Marián, poslanec NR SR (2011-05-19):
Ďakujem pekne, pán predsedajúci. V rozprave nikto nevystúpil, prosím, aby ste dali hlasovať o tom, že Národná rada Slovenskej republiky sa uzniesla v zmysle rokovacieho poriadku prerokovať predložený vládny návrh zákona v druhom čítaní.
Bugár, Béla, podpredseda NR SR (2019-06-27):
Ďakujem veľmi pekne, nech sa páči, zaujmite miesto určené pre navrhovateľov. Prosím teraz spravodajcu z výboru pre ľudské práva a národnostné menšiny pána poslanca Želiezku, aby informoval Národnú radu o prerokovaní tohto návrhu vo výboroch.
Martvoň, Anton, poslanec NR SR (2014-02-04):
Ďakujem pekne. Pán poslanec Mikloško, ďakujem za konštruktívne vystúpenie. Súhlasím s vami, s tým vaším nápadom ohľadom obmedzenia reklamy. Myslím si, že vieme o tom diskutovať, na túto tému, keďže aj v niektorých iných prípadoch, napríklad pri alkohole je už tá reklama miestami obmedzená. Čiže vieme sa na to pozrieť. Plne zároveň s vami ale súhlasím aj s tým, že zodpovednosť leží teraz na SMER-e. Práve preto sme aj prišli s nejakým návrhom. Môže sa javiť, že neskoro. Viete, no to je pojem, ktorý, je to relatívny pojem, že neskoro. Lebo aj pred tromi rokmi bolo neskoro, keď bola iná vláda. Môže sa javiť po dvoch rokoch neskoro. Každý má nejaké, postupnosť krokov, máme nejaké programové vyhlásenia vlády, na základe ktorého postupujeme, a v podstate teraz sme, aj nám poslancom, v spolupráci teda so štátnou tajomníčkou spravodlivosti nám to trvalo, kým sme tú danú problematiku zanalyzovali spolu s komisiou na ochranu spotrebiteľa v teréne. Viacerí naši kolegovia poslanci, ktorí sú podpísaní pod týmto návrhom zákona, to v samospráve zisťovali priamo v teréne u postihnutých občanov, ako pán poslanec Bublavý povedal. Nejaký čas to trvalo. Podľa mňa je lepšie, že to prišlo teraz, ako by to nemalo prísť nikdy. Na druhej strane robiť nejakú komisiu podľa nášho názoru by už bola strata času, nakoľko výsledkom nejakej činnosti komisie bude zase iba nejaká stratégia, zase to niekde odsunieme. Ja myslím si, že aj s kolegom Brixim, aj predkladateľmi nevidíme problém si potom odborne s každým, kto má záujem, k tomu sadnúť, vysvetliť, hľadať nejaké prieniky, dobré nápady. Myslím si, pokiaľ budú konštruktívne, myslím si, že vieme sa o tom porozprávať a možno aj zapracovať. Vec je taká ale, že všetci sa zhodneme na tom, že s tou úžerou treba už niečo robiť a netreba vyčkávať. Čiže ďakujem za korektné vystúpenie a znova hovorím, ten váš nápad ohľadom obmedzenia reklamy, určite ešte si k tomu sadneme. Ďakujem pekne.
Figeľ, Ján, podpredseda NR SR (2012-09-20):
Ďakujem pekne, s posledným vystúpením je pán poslanec Juraj Blanár. Nech sa páči. Dávam mu týmto slovo.
Laššáková, Jana, podpredsedníčka NR SR (2015-04-17):
S reakciou pán poslanec (výkrik z pléna) – to bolo v súvislosti – pán poslanec Jarjabek.
Ďuriš Nicholsonová, Lucia, podpredsedníčka NR SR (2017-06-15):
Ďakujeme pekne. Chcem sa opýtať pána spravodajcu, či v záverečnom slove chce niečo dodať k rozprave? Nie, nie je tomu tak. Prerušujem rokovanie o tomto bode programu. V rokovaní budeme pokračovať prvým čítaním o návrhu poslancov Petry Krištúfkovej, Zuzany Šebovej a Borisa Kollára na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov. Návrh zákona je uverejnený ako tlač 578, návrh na jeho pridelenie na prerokovanie výborom je v rozhodnutí pod číslom 596. Poprosím pani poslankyňu Petru Krištúfkový, Kištúfkovú, pardon, aby predmetný návrh zákona uviedla. Nech sa páči. (Rokovanie o návrhu poslancov Národnej rady Slovenskej republiky Petry Krištúfkovej, Zuzany Šebovej a Borisa Kollára na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov , tlač 578.)
Pellegrini, Peter, predseda NR SR (2015-05-21):
Prezentujme sa a hlasujme o návrhu pána spravodajcu pristúpiť k prerokovaniu v treťom čítaní ihneď. (Hlasovanie.) Prítomných 135 poslancov, za hlasovalo 108, proti bol 1 poslanec, zdržalo sa 26. Sme v treťom čítaní . Pýtam sa, či sa niekto hlási do rozpravy. Končím možnosť a vyhlasujem rozpravu za skončenú. Pán spravodajca.
Blanár, Juraj, podpredseda NR SR (2023-06-21):
Ďakujem, pán spravodajca, evidujem aj vašu prihlášku do rozpravy. Otváram rozpravu a najskôr uvediem všetkých tých, ktorí sa prihlásili písomne do rozpravy. Ako poverený člen poslaneckého klubu za OĽANO pán poslanec Igor Matovič a potom ďalší pán poslanec Marek Šefčík a pani poslankyňa Monika Kavecká. Avšak ešte pred tým v zmysle rokovacieho poriadku požiadala o slovo pani navrhovateľka Bittó Cigániková, ktorej udeľujem slovo, a po nej vystúpi pán poslanec a spravodajca Marek Krajčí. A budeme pokračovať potom prihlásenými písomne v rozprave. Nech sa páči, pani poslankyňa, máte slovo.
Antošová, Eva, poslankyňa NR SR (2020-02-25):
Ďakujem pekne. Ak mi niekto teda v tejto sále nerozumel, tak to poviem inač a jednou vetou. Zneužívanie inštitútu ľudských práv na svoje výhody menšinami, ako sú homosexuáli alebo aj Rómovia, nakoniec spôsobí na Slovensku to, že my slušní ľudia v tradičných rodinách, žijúci v kresťanských tradičných rodinách budeme zrazu menšina. A tohoto sa veľmi obávam a myslím si, že aj toto je časťou, veľkou časťou Istanbulského dohovoru, proti ktorému sa staviame. Ďakujem.
Danko, Andrej, predseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 146, za 100, zdržalo sa 46. Konštatujem, že sme uvedený návrh schválili.
Laššáková, Jana, podpredsedníčka NR SR (2014-10-16):
S reakciou pán poslanec Lipšic, nech sa páči.
Fecko, Martin, poslanec NR SR (2010-11-04):
Ďakujem. Pán kolega, len takú jednu, pán Číž, poznámku k vášmu vystúpeniu. V sumári ste spomenul, že sme najmladší národ a najmenší v Európe a nie som historik, som poľnohospodársky inžinier, ale ja sa pýtam historikov, nevedia nám povedať čo má stihnúť národ pri svojom vývoji, to znamená, sme v prvej triede, sme v materskej škôlke, sme v jasliach teraz, aby mi povedal, čo sa musí za päťdesiat, za sto, za päťsto rokov v národe akože utriasť, aby si svoju identitu udržal. To by som teda dal do pléna, aby nám historici povedali, čo máme za to obdobie, ktoré máme zvládnuť. A druhú takú poznámku by som povedal, že keď som prišiel do tohto parlamentu, tak som si uvedomil proste, že vlastne po tisíc rokov máme konečne svoj štát. Sme tu a máme svoj dom, ktorý prakticky sme sa snažili nejakým spôsobom budovať generácie po generácii. A v súčasnosti, keď máme všetky izby, máme dom postavený, my Slováci nevieme v ňom žiť. Tak to je mi trošku smutno, tak bol by som rád, keby sme sa aj takýmto spôsobom k tomu postavili, že by sme to spolužitie tu urobili také, aké myslím si, aby sme sa nemuseli hanbiť pred našimi predkami, kde sme, čo robíme, ako žijeme. Ďakujem pekne.
Gy. Juhász, poslanec: (2008-04-01):
A čo sa týka ešte tých neprioritných služieb, ja si myslím, že keďže sa otvoril zákon, tak sa môžu tie neprioritné služby špecifikovať. Ktoré budú v budúcnosti tie neprioritné služby, keďže to robí momentálne problém, tak by sa to malo v tomto zákone riešiť. Asi toľko zatiaľ.
Zemanová, Anna, poslankyňa NR SR (2019-06-19):
Pán kolega, pán kolega Martinák, ten poslanecký prieskum bol naozaj vynikajúci. Musím pochváliť aj organizáciu aj prístup obidvoch rezortov. My sme tam neboli ako tribunál, ktorý má o niečom rozhodnúť. My sme tam neboli, aby sme my tam povedali, ako to má byť. My sme si chceli v prvom rade vypočuť názory jednej aj druhej strany, a to sa stalo. Stáli sme nad jednou lokalitou a kde nám rozprávali, čo vidíte, lesníci, vy tu, ako vy vnímate tú lokalitu. Následne rozprával ochranár zo štátnej ochrany prírody, ako on vníma tú lokalitu. Analyzovali sme tie rozdielne pohľady, ktoré sú prirodzené. To je pohľad lesníkov a ochranárov. A vlastne ale medzi tým sme si aj vypočuli tie konkrétne aplikačné problémy, ktoré mala jedna a druhá strana. Čiže o tomto bol poslanecký prieskum a myslím si, že splnil svoj, svoj účel, aby sme sa dostali do objektívneho, objektívneho obrazu. A práve tie aplikačné problémy, ktoré oni spomínali a ktoré sú, ktoré si, netvárne sa, že tuná nie sú problémy medzi ochranou prírody a lesníkmi, odpovede na riešenia som ich v návrhu zákona nenašla. To, čo ste vy spomínali, tých desať dní pri tom, náhodnej ťažby, tak tam je, že ochrana prírody oznámi začatie konania najneskôr do desať dní. To neznamená, že do desať dní vydá svoje stanovisko, že či k tej náhodnej ťažbe sa môže realizovať alebo nie. A o tom hovorím, že nielen v tomto prípade, ale aj pri ostatných záväzných, záväzných stanoviskách Štátnej ochrany prírody, ktoré sú potrebné pre činnosť v chránených územiach, nie je stanovená lehota. To bol tiež jeden z problémov, ktorý poukazovali lesníci, že sedemsto dní čaká na vyjadrenie. Alebo tak to boli určite vypichnuté konkrétne nejaké problémové časti. Ale principiálne hovorili o tom, že Štátna ochrana prírody, ktorá to potvrdila, nemá kapacity, nemá ľudské kapacity na to, aby tak náročnú úlohu... (Prerušenie vystúpenia časomerom.)
P. Hrušovský, predseda NR SR: (2003-11-07):
(Hlasovanie.) 127 prítomných, 76 za návrh, 29 proti, 22 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Otváram rozpravu o tomto bode programu. Do rozpravy sa hlási pán poslanec Chovanec. Končím možnosť ďalších prihlášok do rozpravy. Nech sa páči, pán poslanec Chovanec, musíte ísť za rečnícky pult.
Grendel, Gábor, podpredseda NR SR (2022-02-25):
Pán poslanec Pročko, poprosím vás, aby ste nevykrikovali.
Kollár, Boris, predseda NR SR (2021-12-08):
S ďalšou faktickou poznámkou vystúpi pán poslanec Suja.
Kolíková, Mária, poslankyňa NR SR (2023-12-08):
Ja som si, sa musím priznať, že som stlačila procedurálny návrh, ale potom som si všimla, že pán minister je v sále, len je to také mätúce, keď nie je na svojom mieste ako navrhovateľa, a myslím si, že by to bolo dobré, keby na tom mieste bol, aby sme vedeli, že je tu naozaj prítomný a nemuseli sme ho tu hľadať, či je tu prítomný. To tiež je proste taký nejaký spôsob dôstojného prerokovania návrhu, takže ja by som naozaj týmto chcela vyzvať koalíciu, aby sme normálne rešpektovali dôstojný priebeh prerokovávania, na to tu máme miesto, aby navrhovateľ bol na svojom mieste, nemuseli sme ho tu hľadať. Jednoducho môžme normálne tu fungovať ako koalícia a opozícia? Tak ja k tomu vyzývam a prosím. (Potlesk.)
Kuffa, Štefan, poslanec NR SR (2020-05-14):
Ďakujem za slovo. Prepáčte, ale túto správu vyzdvihovať do nebies, jaká je super, jaká je delikatesná. Mnohí tu máte vysokoškolské vzdelanie, ona ani len tie základné bibliografické normy nespĺňa. Na mojej univerzite, alma mater, keby som ja išiel na obhajobu s takouto diplomovou prácou, tak letím dole schodmi, mi ju rozdrapú, to nie je že na prepracovanie, to je na roztrhanie. To je akoby vytvorený jeden bulvárny plátok. A keď, pán kolega, hovoríte o čítaní každej tretej strany, možno ste ani nedošli tam na koniec, lebo sú tam, naozaj nie je ani zmienka, že 600-tisíc detí tuná bolo vyvraždených, že demografický vývoj na Slovensku je negatívny, že my zomierame, my vymierame ako krajina, menej detí sa rodí a viac ľudí zomiera. To neni vážna vec? A ochraňovať tých najbezbrannejších ani len slovo, ani len slovo o tom nie je. A ja vám poviem, že čo je tam na tej každej tretej strane, a to človek ani k týmto veciam neni. Ale asi veľmi dôležité je uvádzať do správy, že či nejaký jazdný pruh sa staval, alebo sa nestaval. Však tu je minister dopravy, tak nech, tieto veci on dennodenne má na tom stole. A o tom písať do správy ako ombudsmana? No tam je kopec vecí takých, ktoré úplne sú absurdné. A presne jak aj hneď tá prvá kapitola Právo na život a písať o strihaní väzňov, brady, vlasov a podobne. Prosím vás pekne, veď to nespĺňa, to sú základné veci, to ani len nejaká nieže bakalárska práca, ale ani len nejaká seminárna práca neobstojí. Pani ko..., pani ombudsmanka, aj ja vás vyzývam k tomu, ak dnes Národná rada vám túto správu neschváli, to je výzva pre vás tejto snemovne, aby ste odstúpili. Tuná nemáte ani morálne právo, aby ste tu boli čo už len ďalší jeden deň navyše.
Číž, Miroslav, podpredseda NR SR (2014-12-11):
Ďakujem pekne, pán spravodajca. Kolegyne, kolegovia, prerušujem rokovanie o tomto bode programu. Máme tri minúty do piatej, kedy budeme hlasovať. Otvoríme ešte spravodajskú správu na ďalší bod? (Súhlasná reakcia pléna.) Áno. Takže, áno (reakcie z pléna), prerušená rozprava. (Reakcie z pléna.) Takže, vážené kolegyne, kolegovia, na základe atmosféry, ktorú tu vidím a pravdepodobne nálada, už nebudeme pokračovať. Päťminútová prestávka, o 17.00 hodine budeme pokračovať hlasovaním o prerokovaných bodoch programu. (Prestávka.)
Mihál, Jozef, poslanec NR SR (2015-05-22):
Ďakujem, pani predsedajúca. Podobne ako pri predchádzajúcom návrhu zákona, aj teraz chcem vyjadriť podporu tomuto návrhu zákona, pretože znova odstraňuje nespravodlivosť, ktorá je v našom sociálnom systéme, v našom zákone o sociálnom poistení nepriznáva tieto nároky relatívne malej skupine osôb, ale jednoducho nepriznáva ich a pri porovnaní s tým časovým úsekom pred rokom 2004, po roku 2004 je to jednoducho nespravodlivé, aby zlý dátum, aby dátum rozhodoval o tom, či niekto má nejaký nárok, alebo nemá. A počuli sme aj pred chvíľou z úst pani poslankyne Šípošovej jej osobný príbeh, takže videli sme, počuli sme, že tento návrh pozitívne vyrieši určitú skupinu ľudí, ktorá nie je veľmi veľká, a preto aj nároky, ktoré takto zaťažia Sociálnu poisťovňu, pretože zaťažia, ale nebudú, nebudú príliš veľké. Znovu tá cena, cena za spravodlivú nápravu zákona nestojí za to, aby sme to nepodporili. Čiže na záver svojho vystúpenia vás, kolegyne, kolegovia, vyzývam, aby ste podporili tento návrh zákona, podporili ho jednak v prvom, ale, samozrejme, potom aj v druhom, treťom čítaní. Ďakujem pekne.
Osuský, Peter, poslanec NR SR (2018-09-12):
Ďakujem pekne, pán predsedajúci. Ja môžem len podčiarknuť podobne ako kolegyňa predrečníčka, že nebudem hlasovať za návrh o jednorazovom štátnom sviatku, ktorý, a nech sa nikto nehnevá, mi pripomína tie opakovane prezentované fajky u premiéra Fica na nástenke, čo sme splnili. Aj teda je to návrh zákona – ani neubránim sa tomu –, ktorý vyzerá, akože sme odfajkli 100. výročie. Tým to končí, tvá Máňa. Myslím si, že to je nedôstojné nakladanie a prejav neúcty k tomuto výročiu i k jeho signatárom, a ak by som mal takýmto neúctivým prejavom si pripomínať i vlastenectvo môjho pradeda, tak to radšej neurobím, pretože to nie je spôsob, ako si pripomínať veľké udalosti, a ak si niekto myslí, že história vlasti sa dá vybaviť jednorazovým odfajknutím, tak sa podľa mňa mýli a kolegyňa Milanová mala kus pravdy v tom, že ak to urobíme jednorazovo, tak si ani v ten deň ani o rok, ani o desať nikto na Martinskú deklaráciu nespomenie a to je smutný koniec projektu formálneho uctenia si vlastnej histórie.
Šuteková, Miriam, poslankyňa NR SR (2023-03-16):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Sárközy, Irén, poslankyňa NR SR (2019-12-05):
Ďakujem veľmi pekne za slovo. Vážený pán predsedajúci, vážené pani poslankyne, páni poslanci, Národná rada uznesením č. 2287 zo 4. decembra pridelila vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie v druhom čítaní. Ústavnoprávny výbor vládny návrh zákona prerokoval a odporúčal ho Národnej rade schváliť. Z uznesenia ústavnoprávneho výboru nevyplývajú žiadne pozmeňujúce ani doplňujúce návrhy. Ústavnoprávny výbor ako gestorský výboru odporúča Národnej rade vládny návrh zákona schváliť ako celok. Správa ústavnoprávneho výboru o prerokovaní vládneho návrhu zákona bola schválená uznesením č. 808 zo 4. decembra 2019. Týmto uznesením ma výbor ako spravodajkyňu poveril, aby som na schôdzi Národnej rady informovala o výsledku rokovania a pri rokovaní o vládnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Vážený pán predsedajúci, otvorte, prosím, rozpravu.
Hrnčiar, Andrej, podpredseda NR SR (2018-10-24):
Ďakujem. Prerušujem... Jedna faktická poznámka, pán poslanec Heger.
Figeľ, Ján, podpredseda NR SR (2014-11-10):
Na vystúpenie pána poslanca Mičovského jedna faktická. Nech sa páči, Martin Poliačik. (Reakcia poslanca Poliačika.) Dve, aj druhá bude. Ja som zaregistroval, takže v poriadku.
Kollár, Jozef, poslanec NR SR (2015-02-11):
Ďakujem. Vážený pán predseda, dajte, prosím, hlasovať o tom, že Národná rada prerokuje predmetný návrh zákona v druhom čítaní.
Puci, Róbert, poslanec NR SR (2014-07-02):
Ďakujem pekne. Je to síce z taliančiny, ale nie je to Puči. Pán kolega Kadúc, dnes tu od rána počúvame rozsiahle debaty o tom, ako chce podľa vašich kolegov z opozície štát predať vodu do zahraničia. Ja osobne si myslím, že práve štát týmto zákonom, respektíve táto vláda týmto zákonom sa snaží tomuto zamedziť a snaží sa mať nejaký prostriedok na to, aby vedela zabrániť tomuto predaju. A nie je mi celkom jasná vaša poznámka hneď k tomu prvému bodu, kde voda ako životne dôležitá zložka je presne definovaná s tými odkazmi. Ja keď som si tie odkazy pozrel, je to len vyprecizované znenie tohto prvého bodu a jedná sa len o to, čo je vlastne strategicky významné, a nevidím v tom absolútne problém a predpokladám, že v rámci druhého čítania, keď sa k nemu dostaneme, že budú aj pozmeňujúce návrhy a že túto napríklad podmienku alebo túto pripomienku som ešte nezaregistroval zatiaľ k tomuto predmetnému návrhu zákona.
Danko, Andrej, predseda NR SR (2019-10-22):
Ďakujem. Otváram rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Ak nie, uzatváram možnosť prihlásenia a vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si záverečné slovo spravodajca? Súčasne žiadam spravodajcu, aby oznámil termín hlasovania.
K. Tóthová, poslankyňa: (2005-03-21):
Napríklad mňa by zaujímalo, či dopady na sociálnu sféru práve na telesne postihnutých budú také ako na iných študentov, či napríklad nadväzujúc na vystúpenie pani poslankyne ministerstvo nezvažuje, žeby práve pre túto kategóriu študentov boli znížené poplatky, pretože oni si nemôžu privyrobiť popri štúdiu. Po skončení vysokej školy majú sťažené podmienky, takže aj tu treba trošku ten sociálny aspekt viac rozvinúť, než vy ste to urobili pri prezentácii tohto zákona. Ďalej sa tu hovorí, že sa skvalitní a že musíme mať kvalitný učiteľský zbor a kvalitných študentov. Pán minister, kvalita študentov nutne, teda žiakov, ktorí prídu na vysoké školy, nutne pôjde dole, pretože ste zlúčili školy, do tried ste niekde napchali viac než 30 žiakov a už učitelia dnes hovoria, že nemajú podmienky na riadny priebeh vyučovacieho procesu, pretože tieto živé deti, v niektorých oblastiach nášho Slovenska ešte  živšie, nie je možné zvládnuť a nie je možné zamerať na vyučovaciu matériu. Preto toto, čo tu čítame, a to, čo predkladáte...
Kuffa, Štefan, poslanec NR SR (2022-10-05):
Áno, sú situácie, kedy sa prechádza do osobných vecí. Hej, jednoducho je to v parlamentnej prestrelke, stávajú sa tieto veci. Ale tuná na kolegyňu chcem tuná reagovať, skúste si zrobiť anketu medzi našimi deťmi a či budú poznať slovenské symboly. Ja tu nikoho neurážam a naše slovenské deti už vôbec nie, ale predchádzame tomu, aby naše deti nám nedávali odpovede, že vlajka Slovenskej republiky je farebná. Prosím vás pekne, tak toto my chceme docieliť? Alebo že máme desať, jedenásť, päťdesiat pohlaví? Toto vy tuná vnášate, a to je veľmi nebezpečné. Darmo, darmo sa váš otecko vás zastáva, ale ste pomýlená v tom a veľmi pomýlená, a tak sladučko to budete rozprávať, sa zaliečať. To viete, ja by som mal tuná hneď nejaké to prirovnanie, ale nebudem ho hovoriť tuná. Ku kolegovi, ktorý, ktorého sa dotkol Ján Pavol II., no dnes už je svätý. Pán Benčík, viete, kiež by táto ruka, ktorá sa vás dotkla pred rokmi, aby ste na staré kolená prišli k rozumu, aby ste prišli k rozumu, pán Benčík. Zo srdca vám to naozaj prajem, vy už máte vek dostatočný na to, o čom ja hovorím, vy už máte vnúčatá a vy chcete, aby vaše vnúčatá boli takto poblúdené? Prosím vás pekne, však to je úplne absurdné. To ste sa kde dali na akú stranu? Vám sa teda čudujem, že ste ku sasom sa dali, prosím vás pekne, ku strane smrti. Tu ste to aj v prejave počuli, ministra financií, ktorý hovoril jak minister Sulík sofistikovane 60 mil., jak presunul a všetci občania Slovenskej republiky, my to zaplatíme. Prosím vás pekne, to vy ste sa dali do partie s ľuďmi hája záujmy oligarchov? Prosím vás pekne, tuná takého ministra, ktorého máme, ktorý LGBTI agendu do škôl zavádza? (Prerušenie vystúpenia predsedajúcim.)
Paška, Pavol, predseda NR SR (2014-09-10):
Pán poslanec Simon.
Blanár, Juraj, podpredseda NR SR (2023-05-05):
Toľko posledný prihlásený v rozprave písomne. A teraz dávam možnosť prihlásiť sa ústne do rozpravy, pani poslankyne, páni poslanci. Pán Patrick Linhart, pán predseda výboru Marián Viskupič. Ak nikto viac, uzatváram možnosť prihlásiť sa do rozpravy. Pán poslanec Linhart ako prvý, po ňom pán poslanec Viskupič. Nech sa páči.
Glváč, Martin, podpredseda NR SR (2016-10-20):
Na faktické poznámky bude reagovať pán poslanec Osuský. Nech sa páči.
M. Hort, podpredseda NR SR: (2007-10-19):
To bolo záverečné slovo navrhovateľa. Pýtam sa pani spravodajkyne, či chce vystúpiť v záverečnom slove. Nie. To znamená, že prerušujem rokovanie k tomuto bodu programu. Taktiež budeme hlasovať o ňom o 11.00 hodine. Teraz pristúpime k prvému čítaniu návrhu poslanca Národnej rady Slovenskej republiky Jána Richtera na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov . Tento návrh ste dostali ako tlač 450 a návrh na jeho pridelenie na prerokovanie výborom máte v rozhodnutí č. 448. Teraz dávam slovo poslancovi Jánovi Richterovi, aby ako navrhovateľ tento návrh zákona uviedol. Nech sa páči, pán poslanec.
Novotný, Viliam, poslanec NR SR (2011-07-08):
Pán predseda, prosím, dajte hlasovať o druhom procedurálnom návrhu pána... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-09-14):
Vyhlasujem všeobecnú rozpravu za skončenú. Predsa len prináleží mi opýtať sa, pani navrhovateľka, v rámci záverečného slova? Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je uverejnený ako tlač 642, návrh na jeho pridelenie na prerokovanie výborom je pod č. 663. Opäť poprosím pani poslankyňu Krištúfkovú, aby nám predmetný návrh zákona uviedla.
Danko, Andrej, podpredseda NR SR (2024-05-22):
Keby ste už prestala, už tam sedí. Prosím, poďte k téme, ja som poprosil pani ministerku, samozrejme, o nejakú konzultáciu ešte k tomuto zákonu a ona bude na svojom mieste. Dobre? Nech sa páči. Nech sa páči, k téme.
Grendel, Gábor, podpredseda NR SR (2021-06-17):
Tri faktické poznámky na vystúpenie pána poslanca Kyselicu. Ako prvý pán poslanec Miroslav Suja.
Dostál, Ondrej, poslanec NR SR (2011-10-11):
Pán poslanec Solymos, aj keď budem hlasovať inak ako ty a väčšina poslaneckého klubu MOST – HÍD, tak v jednej veci musím dať tvojmu vystúpeniu absolútne za pravdu. A to síce v tom, že dnes každý z nás musí hlasovať tak, aby sa mohol pozrieť do zrkadla. A ja len potom nerozumiem, prečo väčšina koalície vyvinula také obrovské úsilie, aby poslancom za SaS, ale aj poslancom za OKS, znemožnila hlasovať tak, aby sa mohli pozrieť do zrkadla. Lebo nemôžem hovoriť za ostatných, poviem to iba za seba v tejto chvíli, ak by som ja mal podporiť euroval, tak by som sa veľmi ťažko potom mohol pozrieť do zrkadla. Ďakujem. (Potlesk.)
Danko, Andrej, predseda NR SR (2019-04-02):
Dve faktické, poslankyňa Gaborčáková, aha, to je ešte jedna faktická, reakcia na faktické. Poslankyňa Gaborčáková, nech sa páči.
Blanár, Juraj, podpredseda NR SR (2022-12-21):
Ďakujem. Ďakujem pánovi ministrovi, rovnako ďakujem pánovi spravodajcovi. Prerušujem rokovanie o tomto bode programu. (Ruch v sále.) Vážené pani poslankyne, páni poslanci, ešte raz chcem poďakovať pánovi ministrovi, pánovi spravodajcovi, ďakujem za spoluprácu. Nejako sme to zvládli. A mali by sme teraz pokračovať v druhom čítaní o návrhu poslancov Milana Vetráka, Petra Libu, Richarda Nemca a Jána Szőllősa na vydanie zákona o dani z osobitnej stavby a o zmene a doplnení niektorých zákonov, je to parlamentná tlač 1181. Rovnako tu je predkladateľom pán poslanec Milan Vetrák aj pri tom ďalšom návrhu, ktorým je spotrebná daň z alkoholických nápojov. Keďže mám informáciu, že pán navrhovateľ ešte pracuje na nejakom technickom riešení, takže požiadal o 15-minútovú prestávku. Je všeobecný súhlas, aby sme si...? (Súhlasná reakcia pléna.) Takže vyhlasujem 15-minútovú prestávku do 15.30 h, ale ešte predtým pán Miroslav Suja s procedurálnym návrhom.
Blaha, Ľuboš, podpredseda NR SR (2023-12-18):
Pán poslanec Marián Čaučík.
B. Bačík, poslanec: (2007-12-11):
Tento zákon upravuje organizáciu Ústavného súdu Slovenskej republiky v Košiciach, konanie pred ním, postavenie a ustanovenie jeho sudcov do funkcie, zánik ich funkcie, osobitné konania pred ním, ako i obmedzenie zhromažďovacieho práva občanov v jeho prechodných a záverečných ustanoveniach. A práve tomuto obmedzeniu zhromažďovacieho práva sa v našej novele venujeme. Skôr než prejdem k meritu veci, dovolím si vás upozorniť, že zákon o organizácii Ústavného súdu Slovenskej republiky platí od roku 1993, keď bola iná úprava zhromažďovacieho práva a iný stav spoločnosti v Slovenskej republike, ako je to v súčasnosti. Potreba skrátenia hranice vychádza z poslednej novely zákona č. 84/1990 Zb. o zhromažďovacom práve, ktorú som ja predložil a odôvodnil v Národnej rade Slovenskej republiky a ktorá nadobudla účinnosť od 1. novembra 2007. V tejto poslednej novele zákona o zhromažďovacom práve bola hranica pri zákonodarnom zbore Národnou radou Slovenskej republiky zmenená zo 100 metrov na 50 metrov. Nám predkladateľom tejto  novely ide hlavne o legislatívne zjednotenie veľkosti hranice tak pri reprezentantovi zákonodarnej moci, ako i pri reprezentantovi súdnej moci, nakoľko obe moci sú si navzájom rovnocenné. Zároveň si myslíme, že by nemalo byť pri reprezentantovi súdnej moci iné obmedzenie zhromažďovacieho práva ako pri reprezentantovi zákonodarnej moci. Na druhej strane však určite nebude touto novelou narušená bezpečnosť Ústavného súdu Slovenskej republiky ani jeho sudcov vzhľadom na situovanie budovy súdu v katastri mesta Košice, pričom bude vylúčená i možnosť pôsobenia na rozhodovanie Ústavného súdu Slovenskej republiky v čase jeho zasadnutí. Vážené kolegyne, vážení kolegovia, predpokladá sa, že uplatňovanie predloženého návrhu zákona nebude mať negatívny vplyv na verejné financie a určite nebude mať negatívny ekonomický, environmentálny vplyv a ani vplyv na zamestnanosť a podnikateľské prostredie. Navrhovaná úprava je v súlade s Ústavou Slovenskej republiky, ústavnými zákonmi i s ďalšími všeobecne záväznými právnymi predpismi Slovenskej republiky. Vážení kolegovia a milé kolegyne dovoľte mi, aby som na záver môjho vystúpenia si vás dovolil požiadať o podporu tohto poslaneckého návrhu zákona. Ďakujem pekne.
Šmilňák, Martin, poslanec NR SR (2023-12-18):
Vážený pán kolega Ledecký, ďakujem za tie skúsenosti s ministerstvom MIRRI a potom aj ste spomínali, ako tam rástol počet úradníkov a ako sa jeden minister pokúsil počet úradníkov zredukovať. Ja sa pýtam, že potom načo máme digitalizáciu, načo, načo sme tu prijímali nejaké konsolidačné opatrenia. Tak odpoveď je asi v tom, že načo by sme racionalizovali v tejto dobe, keď potrebujeme tie miesta, potrebujeme umiestniť ľudí, zvlášť keď úradníci aj na tých nižších pozíciách zarábajú 5-tisíc eur, je každý šiesty na ministerstve, ktoré ste spomínali. Len pozor, vážení, aby si to nevšimli tí, ktorí pracujú a vytvárajú v tejto krajine hodnoty. Lebo keď pohár pretečie a tým, ktorí makajú, sa otvoria oči, oni precitnú a vezmú nás všetkých na zodpovednosť. Prinajlepšom začnú štrajkovať a donútia vládu k nejakej racionalizácii alebo v horšom prípade budeme všetci lietať s holubmi, vážení. Tak na to by som si dal pozor. A teraz sa ideme tváriť, že ideme pomôcť športu, si rozprával, pán kolega Ledecký. Tak sa pozrime, čo sa konkrétne stane. Z ministerstva školstva zoberieme kompetenciu a presunieme na nové ministerstvo športu a cestovného ruchu alebo opačne. Ale na ministerstve školstva časť agendy ostáva. A ďalej, úrad vlády si berie časť agendy pre talentovaných. A ešte tu máme investičný fond na podporu športu, ktorý má úplne inú svoju, úplne iné riadenie, že my vlastne ideme šport rozdeliť medzi štyri rôzne organizácie a hádajte, ako to potom bude fungovať, ako perfektne nám to bude fungovať. No nebude fungovať. A ešte sa pridávam k tomu, čo si povedal, pán kolega, nech premiér nerozpráva o nikom, že sú príživníci alebo potkany, na to ho vyzývame, nech sa správa slušne, aby nerobil zlý príklad pre de... (Prerušenie vystúpenia časomerom.)
Vaľová, Jana, poslankyňa NR SR (2016-04-19):
Ďakujem veľmi pekne. Ja by som chcela povedať, pán kolega, že možno nevšimli ste si, alebo neviete, ale určite chystáme zmenu zákona o sociálnych službách, ktorý doposiaľ, kým ho SMER nezaviedol, žiaden neexistoval. Liberalizáciu Zákonníka práce, myslím si, že to ste mali presadiť vy, keď ste boli vo vláde Ivety Radičovej, pretože SMER je sociálna demokracia, nie liberálna strana. Rovnako chystáme valorizácie dôchodkov na inom princípe. Chystáme sa vysporiadať s určitými, alebo so starodôchodcami. Chceme urobiť jednotnú lekársku a posudkovú činnosť. Je strašne veľa vecí, ktoré práve máme v sociálnom programe. Pán Galko, vrátim sa k zlodejinám. Pán Galko, vy ste ma nazvali ako „malá zlodejka“, ste napísali o mne status. Následne to za Ivety Radičovej na prokuratúre a špeciálna vyšetrovala, zastavila toto vyšetrovanie a vy ste museli tento status zmazať. Prečo to hovorím? Hovorím to preto a, pán predseda, prepáčte, že aj pán Matovič pred chvíľou na mňa kričal, že hovorím vulgarizmy. V živote som sa vulgárne nevyjadrila ani sa vulgárne nevyjadrujem, ani počas zasadania, ani mimo pléna, a nemienim sa dať, nemienim a nechystám sa tak, ako pani Belousová dala facku pánu Matovičovi, ja sa to nechystám. Ale chcem poprosiť týchto chlapov, že ak urážajú ženy, nech po nich nekričia a nech berú to, že aj ženy môžu v tomto parlamente sedieť, môžu rokovať a môžu komentovať. A myslím si, že by sme to mali na takej dobrej úrovni. Takže ja by som chcela povedať, nenazývajte všetkých zlodejom, nehovorte, kto má byť vo vláde, či pán Kaliňák, odstúpiť, či má pán Fico odstúpiť, pretože voliči dali známku a dali ju takú, že skoro viac ako trojnásobne strana SMER mala počet hlasov. Takže prosím vás, nechajte to na občanov a nehovorte, kto tu má sedieť a kto tu nemá sedieť, pretože to jasne preukázali voľby. A verím tomu, že to programové vyhlásenie vlády bude dobré. A možné chyby, ktoré sme urobili, napravíme, lebo iba ten, kto nič nerobí, neurobí chyby. Keďže ste položili vládu, vy ste chyby tiež urobili, ale možno menej. Ďakujem.
Blanár, Juraj, podpredseda NR SR (2023-02-17):
Berieme na vedomie. Prerušujem rokovanie o tomto bode. Ďakujem obom, pani navrhovateľke, pánovi spravodajcovi. A pristúpime k prvému čítaniu návrhu poslancov Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1386, návrh na pridelenie výborom je pod tlačou 1455. Udeľujem slovo teraz pánovi poslancovi Martinovi Feckovi, aby za skupinu poslancov tento návrh zákona v pléne uviedol. Nech sa páči. (Rokovanie o návrhu poslancov Národnej rady Slovenskej republiky Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1386.)
Hrnko, Anton, poslanec NR SR (2019-06-21):
Vážené dámy, vážení páni, nechcem vám tu dávať historické prednášky, lebo by to bolo zbytočné, treba jasne rozdeliť retribučné súdnictvo, ktoré bolo na základe nariadenia Slovenskej národnej rady 33/1946 alebo ´45, teraz neviem to presne, a súdnictvo, ktoré vzniklo na základe; to bol už tretí, lebo prvý bol zákon na ochranu republiky v ´23., potom za slovenského štátu prijali v ´40. roku zákon na ochranu slovenského štátu a v ´49. alebo kedy bol prijatý zákon na ochranu socialistického zriadenia alebo podobné, ale v princípe boli tie zákony namierené proti politickým odporcom. Aj v prvej republike sa robili politické procesy a na rozdiel od tých ďalších režimov politickí väzni vtedy chodili v civile do väznice a mali iný režim ako kriminálnici. No, čo sa týka pána Rašlu, ja som svoj názor naňho vyjadril vis-a-vis 31. januára 1990 v relácii. Je to veľmi rozporuplná osoba, pretože robil prokurátora v slovenskej armáde na východnom fronte, potom robil prokurátora v Povstaní, potom robil prokurátora v retribučnom súdnictve a potom robil prokurátora aj v 50. rokoch. Jeho, myslím, postihli až neskôr. Čo sa týka tých troch mladíkov, ktorých hovorila, o ktorých hovorila pani Grausová, tak tí boli súdení, myslím, v roku 1950 a krajským súdom boli odsúdení na doživotie a prokurátor Rašla sa odvolal na Najvyšší súd a ten im udelil trest smrti až. Takže aby sme vedeli, aby sme vedeli súvislosti. Keď tu hovorí pán Budaj o ľuďoch, ktorí boli s tým režimom nejakým spôsobom spojení, tak myslím si, že treba komu česť, tomu česť a netreba nejakým spôsobom rozlišovať, že niekto sa nám viac páči, niekto sa nám ináč páči. Myslím si, že prokurátor Böhm chcel ešte začiatkom 90. rokov otvoriť retribučné súdnictvo a tie procesy dať na riadne súdy, ale vtedajšia Čarnogurského vláda dala do parlamentu návrh zákona, že sa táto vec uzatvára, pretože presne podľa toho Machiavelliho hesla, ktoré som hovoril, je vec, ktorá by pravdepodobne urobila iné, ako by sa od nej očakávalo. Ale treba povedať, že tieto veci musí riešiť história, musia to riešiť historici a musia to riešiť sine ira et studio, teda bez hnevu a zaujatia. Len žiaľbohu, na Slovensku sa od roku 1945 dodnes nevytvorila situácia, že by historici mohli našim najnovším dejinám a pravdepodobne sa to týka aj prvej republiky a možno aj Uhorska, pristupovať sine ira et studio. Možno si niektorí pamätáte, ako zrazu sa stal kontraverznou osobou Svätopluk, ktorý nijakým spôsobom priamo nezasiahol do našich dejín. Takže ešte tá jedna otázka, my nenovelizujeme zákon v posune dátumov, ale len v časti, kde sa navršuje príspevok. Takže ten zákon má nejaký začiatok platnosti a ten je v tom pôvodnom zákone a myslím, že to je 22. február 1948. Ďakujem.
Hajko, Jozef, poslanec NR SR (2024-05-15):
Kolegovia, ďakujem za vaše pripomienky. A najviac sa tu ohýbala téma tých koncesionárskych poplatkov. Ja musím, žiaľ, povedať, že ak sa dláždila nejakým spôsobom cesta k tomu, aby vláda, ktorá príde, mohla totálne finančne ovládnuť RTVS, tak sa to začalo týmto. Či, však poviem to na príklade. Pán Sulík hovorí o tom, že polovica príjmov, polovica príjmov bola z koncesií a polovica bola na základe zmluvy so štátom. Však áno, ja viem o tom. Je mi to úplne jasné. Ale kým v minulosti mohla vláda operovať s päťdesiatimi percentami príjmov RTVS, tak teraz so 100 percentami, pretože opakujem znovu, či to už je schválené v parlamente, alebo nie je schválené, jednoducho jedným, zmenou jedného jediného čísla dokážete manipulovať s celým rozpočtom RTVS. A ešte ju tlačíte do toho teraz podľa nového zákona predloženého, aby si, aby si naháňala peniaze cez inzerciu, čo, ako som to vysvetľoval, nie je hodné verejnoprávnej inštitúcie. Pán Farkašovský sa, hovorí o tom, že RTVS nevysielala objektívne. Dá sa to posudzovať. Pán Farkašovský, ja chodím na tie zasadnutia rady a vidím, koľko tam je podnetov a oni to riešia, tie podnety. To znamená, keď RTVS má problémy v riadení, a tie problémy tam sú, ja to, ja to, som to aj spomínal, no tak je na to, je na to pôda, kde sa to má riešiť. Ak tá pôda je dostatoč... nie je dostatočná, tak poďme zmeniť zákon. Oceňujem príspevky svojich kolegov z KDH, ktorí hovoria o tom, že ide o jasný zámer, a to je o mocenské ovládnutie RTVS. Áno, je to tak. A to, čo hovorí kolega Čaučík, ako to povedal veľmi dôležitú vec – dôvera v inštitúciu musí ostať zachovaná. To je mimoriadne dôležitá vec.
Laurenčík, Milan, podpredseda NR SR (2020-11-05):
Ďakujeme, pán minister. Pán poslanec, máte možnosť položiť doplňujúcu otázku v rozsahu dvoch minút. Nech sa páči. (Krátka pauza.) Musíte stlačiť faktickú poznámku.
Hrušovský, Pavol, podpredseda NR SR (2011-05-24):
Hlasujeme, páni poslanci, návrh sme prerokovávali na neverejnom rokovaní, tomu zodpovedá aj návrh, ktorý predložil pán poslanec Kaliňák. (Smiech v sále.) (Hlasovanie.) 141 prítomných, 136 za, 4 sa zdržali, 1 nehlasoval. Návrh uznesenia sme schválili. Teraz poprosím pána poslanca Kvasničku, aby predložil návrh uznesenia k Správe o plnení úloh Vojenského spravodajstva za rok 2010 . Pán poslanec, prosím o návrh.
Bugár, Béla, podpredseda NR SR (2016-05-18):
Pýtam sa, či sa hlási niekto ústne do rozpravy. Jeden. Končím možnosť sa prihlásiť ústne do rozpravy. Pán poslanec Mihál, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-10-18):
Dobre. Kolegyne, kolegovia máme tu takú situáciu, ktorú sme tu asi ešte nemali. Keďže sa tu objavila tá chyba, o ktorej vás informovala pani poslankyňa v rámci odôvodnenia tohto predmetu, tohto návrhu zákona, tak vlastne teraz ma požiadala o stiahnutie, ďalej sa nebudeme venovať tomuto bodu programu, vyhovie sa pani poslankyni. Je všeobecný súhlas? Je nás tu pár. Konzultovala som to. (Reakcia z pléna.) Áno. Takže je stiahnutý bod, nebudeme sa tomu už venovať, pani poslankyňa ho predloží v takej verzii, v akej ho máme prerokúvať. Rozumiete, čo sa stalo? Zostal tam bod dva, ktorý ona chce stiahnuť, ale to sa nedá, to sa dá až v druhom čítaní pozmeňujúcim návrhom. A vieme, aká je prax. (Reakcia z pléna.) Nie. Teraz vás poprosím, aby ste si sadli na svoje miesta a pokračujeme ďalej. Teraz by sme mali pokračovať prvým čítaním o návrhu poslankyne Lucie Ďuriš Nicholsonovej a Zuzany Zimenovej, ale to je zase taká situácia, že ja vediem schôdzu, keď vediem schôdzu, nemôžem uviesť môj vlastný návrh, takže stráca poradie tento náš návrh, hej, takže ide na koniec schôdze. A vyskúšame, či tu máme ďalších predkladateľov. Ďalším bodom programu je prvé čítanie o návrhu poslanca Národnej rady Slovenskej republiky Branislava Gröhlinga na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony . Návrh zákona je pod tlačou 1166 a návrh na jeho pridelenie na prerokovanie výborom je v rozhodnutí pod číslom 1219. Návrh uvedie pán poslanec Branislav Gröhling. Nech sa páči.
Pellegrini, Peter, predseda NR SR (2023-11-21):
Pán poslanec Puci.
V. Veteška, podpredseda NR SR: (2005-12-06):
Pani Tóthová.
Laurenčík, Milan, podpredseda NR SR (2021-05-04):
(Zaznievanie gongu.) Vážené panie poslankyne, vážení páni poslanci, chcem sa spýtať, či každý z vás využil právo hlasovať v tajnom hlasovaní. Konštatujem, že áno, preto vyhlasujem hlasovanie za ukončené a prosím overovateľov, aby spočítali výsledky. (Prestávka. Spracúvanie výsledkov tajného hlasovania.) (Po prestávke.)
Kollár, Boris, predseda NR SR (2023-05-29):
Ďakujem pekne. Tridsaťminútová prestávka. (Prestávka.)
Buček, Jozef, poslanec NR SR (2017-03-23):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom a doplňujúcom návrhu, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, predseda NR SR: (2004-12-02):
(Hlasovanie.) 138 prítomných, 135 za, 2 sa zdržali, 1 nehlasoval. Návrh sme schválili. Prosím ďalší návrh. J. Malchárek, poslanec: Ďakujem, pán predseda. Keďže sme vyčerpali všetky návrhy, zmeny zo spoločnej správy aj z rozpravy, mám poverenie, aby sme mohli hlasovať o postúpení zákona do tretieho čítania.
Gaži, Peter, poslanec NR SR (2013-03-19):
Vážený pán predseda, v rozprave nevystúpil nikto, môžeme teda pristúpiť k hlasovaniu o pripomienkach zo spoločnej správy. Dajte najprv hlasovať o bodoch 1 až 12, 14 až 33 a o bode 37 spoločne, s odporúčaním gestorského výboru schváliť.
Šimečka, Martin, podpredseda NR SR (2023-12-08):
Poprosím ostatných kolegov o ticho v rokovacej sále.
Bagačka, Michal, poslanec NR SR (2018-02-06):
Ďakujem za slovo, pán predsedajúci. Kolegyne, kolegovia, podávam spoločnú správu výborov Národnej rady o výsledku prerokovania predmetného vládneho návrhu (tlač 747) v druhom čítaní. Národná rada Slovenskej republiky uznesením č. 961 z 8. decembra 2017 pridelila predmetný návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k návrhu zákona Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 318 z 23. januára 2018, výbor pre financie a rozpočet uznesením č. 248 z 29. januára 2018 a Výbor Národnej rady pre hospodárske záležitosti uznesením č. 199 z 25. januára 2018. Z uznesení výborov pod bodom III vyplývajú pozmeňujúce a doplňujúce návrhy. Gestorský výbor odporúča hlasovať o bodoch 1 až 14 a 16 až 23 spoločne s odporúčaním schváliť a o bode 15 osobitne s odporúčaním neschváliť. Gestorský výbor na základe stanovísk výborov k predmetnému vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona o regionálnej investičnej pomoci a o zmene a doplnení niektorých zákonov (tlač 747) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 215 z 30. januára 2018. Týmto uznesením ma výbor poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, pán predsedajúci, skončil som, prosím, otvorte rozpravu.